DU Admission 2019: 3 लाख पहुंचने वाली है आवेदकों की संख्या, 20 जून को आएगी पहली कट-ऑफ  
आवेदकों की संख्या 3 लाख पहुंचने वाली है.
अब तक 2 लाख 91 हजार 360 स्टूडेंट्स रजिस्ट्रेशन कर चुके हैं.
प्रवेश परीक्षा नेशनल टेस्टिंग एजेंसी द्वारा आयोजित की जाएगी.
दिल्ली यूनिवर्सिटी (Delhi University) में यूजी और पीजी कोर्स में एडमिशन (DU Admission 2019) के लिए रजिस्ट्रेशन की प्रक्रिया चल रही है. अब तक दिल्ली यूनिवर्सिटी में अंडर ग्रेजुएट कोर्स में एडमिशन के लिए 2 लाख 91 हजार 360 स्टूडेंट्स ने रजिस्ट्रेशन कराया है. आवेदकों की संख्या 3 लाख पहुंचने वाली है. 2 लाख 91 हजार 360 स्टूडेंट्स में से 1 लाख 80 हजार 275 स्टूडेंट्स ऐसे हैं जो एप्लीकेशन फीस भी जमा कर चुके हैं. सबसे ज्यादा जनरल कैटेगरी के 1 लाख 11 हजार 186 स्टूडेंट्स ने रजिस्ट्रेशन कराया है. जिसके बाद ओबीसी कैटेगरी के 34 हजार 554 स्टूडेंट्स रजिस्ट्रेशन कर चुके हैं. वहीं रजिस्ट्रेशन कराने वालों में SC कैटेगरी के 25 हजार 129, ST कैटेगरी के 5 हजार 112 और EWS कैटेगरी के 4 हजार 294 स्टूडेंट्स भी शामिल हैं. बता दें कि दिल्ली यूनिवर्सिटी में एडमिशन (DU Admission 2019) के लिए स्टूडेंट्स 14 जून तक रजिस्ट्रेशन करा सकते हैं. यूजी, पीजी, एमफिल और पीएचडी कोर्स में एडमिशन के लिए प्रवेश परीक्षा 30 जून से 6 जुलाई तक आयोजित की जाएगी. दिल्ली यूनिवर्सिटी में एडमिशन के लिए प्रवेश परीक्षा (DU Entrance Test) नेशनल टेस्टिंग एजेंसी (NTA) द्वारा आयोजित की जाएगी.
DU UG Admission FormDU PG Admission Form